**Richard "Richie" Regehr** (s. 17. tammikuuta 1983 Bandung, Indonesia) on kanadalainen jääkiekkoilija, joka pelaa Elitserien-joukkue MODO Hockeyssä. Hän on aiemmin pelannut myös 20 NHL-ottelua Calgary Flamesissa tehoin 1+3=4 sekä keräten kuusi jäähyminuuttia. Regehrin vahvuuksiin kuuluu monipuolisuus, kiekonhallinta, ylivoimapelaaminen ja laukaus. Hänen heikkouksiin kuuluu fyysinen peli. Regehr laukoo oikealta.

Ura
---

Kelowna Rockets varasi Regehrin yhdeksäntenä pelaajana WHL:n varaustilaisuudessa vuonna 1998. Hän pelasi joukkueessa kaudella 1998–1999 kaksi ottelua, mutta tulokaskausi 1999–2000 toi Regehrille 50 runkosarjaottelussa 14 tehopistettä. Kaudella 2000–2001 hän oli tehoilla 10+27=37 Rocketsin tehokkain puolustaja. Kaudeksi 2001–2002 Regehr vaihtoi sieltä Portland Winterhawksin riveihin, joiden tehokkain puolustaja hän oli tehoilla 8+36=44. Kaudella 2002–2003 Regehr voitti tehoilla 16+45=61 koko joukkueen sisäisen piste- ja syöttöpörssin. Hän sijoittui WHL:n puolustajien pistepörssissä neljänneksi. Viimeisellä WHL-kaudellaan 2003–2004 Regehr oli tehoilla 9+36=43 Winterhawksin tehokkain puolustaja, toiseksi paras syöttäjä ja kolmanneksi paras pistemies. Hänet valittiin kauden päätteeksi WHL:n läntisen konferenssin toiseen tähdistökentälliseen.

Regehriä ei koskaan varattu NHL:ään. Hän teki vapaana agenttina sopimuksen Calgary Flamesin kanssa heinäkuussa 2004. Regehr pelasi koko kauden 2004–2005 sen farmijoukkue Lowell Lock Monstersissa, AHL:ssä, osaksi NHL:n työsulun takia. Hän oli tehoilla 1+6=7 joukkueen tehokkain puolustaja kevään 2005 pudotuspeleissä. Kauden 2005–2006 Regehr pelasi suurimmaksi osaksi Flamesin uudessa farmijoukkueessa, Omaha Ak-Sar-Ben Knightsissa. Hän pelasi kauden aikana myös AHL:n tähdistöottelussa tehden siinä tehot 1+1=2. Regehr teki myös NHL-debyyttinsä vuoden 2005 lopulla paikatessaan Rhett Warrenerin ja Roman Hamrlíkin loukkaantumisia. Hän pelasi ensimmäisen NHL-ottelunsa 29. joulukuuta 2005 Minnesota Wildia vastaan ja syötti 4-2-päättyneen ottelussa Steven Reinprechtin tekemän voittomaalin. Yhteensä Regehr pelasi kauden aikana 14 NHL-ottelua tehden kaksi syöttöpistettä. Kaudella 2006–2007 hän pelasi vain 22 AHL- ja kuusi NHL-ottelua joulukuussa 2006 tulleen aivotärähdyksen takia.

Kaudeksi 2007–2008 Regehr siirtyi Saksan DEL-liigassa pelanneeseen Frankfurt Lionsiin. Hän oli tehoilla 21+20=41 pelipaikastaan huolimatta joukkueen paras maalintekijä. Regehr jakoi Eisbären Berlinin Deron Quintin kanssa koko DEL:n puolustajien maalipörssin voiton. 31. lokakuuta 2007 hän teki liigan puolustajien kaikkien aikojen maaliennätyksen viidellä osumallaan. Regehr pelasi kauden aikana myös DEL:n tähdistöottelussa. Seuraavat neljä kautta hän pelasi Eisbären Berlinin riveissä voittaen Saksan-mestaruuden vuosina 2009 ja 2011. Kaudella 2008–2009 Regehr pelasi myös Mestarien liigassa sekä DEL:n tähdistöottelussa. Syksyllä 2010 hän voitti Eisbären Berlinin joukkueessa European Trophyn mestaruuden. Kausina 2009–2010 ja 2011–2012 Regehr oli DEL:n runkosarjassa joukkueen tehokkain puolustaja. Hän jakoi tehoilla 2+7=9 myös kevään 2011 pudotuspelien puolustajien pistepörssin voiton joukkuetoverinsa Derrick Walserin kanssa.

Huhtikuussa 2012 Regehr solmi kaksivuotisen sopimuksen Ruotsin Elitserienissä pelaavaan MODO Hockeyn kanssa.

Muuta
-----

Regehr syntyi Indonesian Bandungissa, kun hänen vanhempansa Ron ja Edith toimivat siellä mennoniittalähetyssaarnaajina. Hänen isoveljensä Robyn pelaa puolustajana NHL-joukkue Los Angeles Kingsissä. Robyn syntyi puolestaan kolme vuotta aiemmin Brasilian Recifessä. Richie Regehrillä on Robynin lisäksi myös yksi isoveli ja isosisko. Hän muutti perheineen Saskatchewanin Rostherniin noin neljävuotiaana.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1998–1999 | Kelowna Rockets | WHL | 2 | 0 | 0 | 0 | 0 | - | - | - | - | - |
| 1999–2000 | Kelowna Rockets | WHL | 50 | 6 | 8 | 14 | 22 | 5 | 0 | 1 | 1 | 0 |
| 2000–2001 | Kelowna Rockets | WHL | 71 | 10 | 27 | 37 | 68 | 6 | 0 | 1 | 1 | 4 |
| 2001–2002 | Portland Winterhawks | WHL | 52 | 8 | 36 | 44 | 62 | 7 | 2 | 5 | 7 | 8 |
| 2002–2003 | Portland Winterhawks | WHL | 67 | 16 | 45 | 61 | 115 | 7 | 2 | 2 | 4 | 8 |
| 2003–2004 | Portland Winterhawks | WHL | 65 | 9 | 34 | 43 | 88 | 5 | 0 | 1 | 1 | 6 | Kakkostähdistö |
| 2004–2005 | Lowell Lock Monsters | AHL | 64 | 9 | 16 | 25 | 60 | 11 | 1 | 6 | 7 | 2 |
| 2005–2006 | Omaha Ak-Sar-Ben Knights | AHL | 48 | 7 | 23 | 30 | 56 | - | - | - | - | - |
|  | Calgary Flames | NHL | 14 | 0 | 2 | 2 | 6 | - | - | - | - | - |
| 2006–2007 | Omaha Ak-Sar-Ben Knights | AHL | 22 | 5 | 9 | 14 | 37 | - | - | - | - | - |
|  | Calgary Flames | NHL | 6 | 1 | 1 | 2 | 0 | - | - | - | - | - |
| 2007–2008 | Frankfurt Lions | DEL | 44 | 21 | 20 | 41 | 62 | 10 | 3 | 3 | 6 | 14 |
| 2008–2009 | Eisbären Berlin | DEL | 43 | 15 | 18 | 33 | 62 | 8 | 4 | 4 | 8 | 8 |
| 2009–2010 | Eisbären Berlin | DEL | 55 | 15 | 24 | 39 | 66 | 5 | 1 | 3 | 4 | 4 |
| 2010–2011 | Eisbären Berlin | DEL | 38 | 8 | 13 | 21 | 26 | 12 | 2 | 7 | 9 | 20 |
| 2011–2012 | Eisbären Berlin | DEL | 48 | 11 | 26 | 37 | 91 | 12 | 3 | 3 | 6 | 10 |
| 2012–2013 | Modo Hockey | Elitserien | 53 | 8 | 25 | 33 | 44 | 5 | 0 | 3 | 3 | 6 |
| 2013–2014 | Modo Hockey | SHL | 52 | 6 | 16 | 22 | 50 | 2 | 1 | 1 | 2 | 29 |
| 2014–2015 | EHC München | DEL | 51 | 10 | 30 | 40 | 47 | 4 | 1 | 0 | 1 | 27 |
| 2015–2016 | EHC München | DEL | 38 | 4 | 14 | 18 | 30 | - | - | - | - | - |
| 2016–2017 | EHC München | DEL | 44 | 3 | 13 | 16 | 20 | 14 | 0 | 2 | 2 | 8 |
| 2 kautta | yhteensä | NHL | 20 | 1 | 3 | 4 | 6 | - | - | - | - | - |
| 8 kautta | yhteensä | DEL | 361 | 87 | 158 | 245 | 404 | 65 | 14 | 22 | 36 | 91 |
| 2 kautta | yhteensä | Elitserien/SHL | 105 | 14 | 41 | 55 | 94 | 7 | 1 | 4 | 5 | 35 |

Lähteet
-------

* Richie Regehr The Internet Hockey Databasessa (englanniksi)
* Richie Regehr Eurohockey-sivustolla (englanniksi)
* Richie Regehr Legends of Hockey -sivustolla (englanniksi)
* Richie Regehr *Elite Prospects*. Everysport Media Group AB.  (englanniksi)

### Viitteet

1. 1 2 3  EliteProspects
2. 1 2  HockeyDB
3. 1 2 3  Legends of Hockey
4. ↑  Sami Kapanen ratkaisi jatkoajalla, Jussi Jokiselle kaksi syöttöä  30.12.2005. Jatkoaika.com. Viitattu 11.5.2012.
5. ↑  Pettersson, Robert: Modo värvar poängstark back  25.4.2012. Hockeysverige.se. Viitattu 11.5.2012. (ruotsiksi)
6. ↑  Edlund, Patrick: Richie Regehr till MODO Hockey  25.4.2012. MODO Hockey. Viitattu 11.5.2012. (ruotsiksi)
7. ↑  Lefebvre, Jim: Regehr signs up for African charity trip  31.3.2008. Calgary Herald. Viitattu 11.5.2012. (englanniksi)
8. ↑  Sportak, Randy: Regehr finally excited  12.2.2006. Calgary Sun. Viitattu 11.5.2012. (englanniksi)[vanhentunut linkki]
9. ↑  Robyn Regehr: My mom was always yelling at the refs  15.12.2008. CBC News. Viitattu 11.5.2012. (englanniksi)